VISOŠKA KRONIKA

**Ivan Tavčar** [slovenski](http://sl.wikipedia.org/wiki/Slovenci) [pisatelj](http://sl.wikipedia.org/wiki/Pisatelj), [odvetnik](http://sl.wikipedia.org/wiki/Odvetnik), [politik](http://sl.wikipedia.org/wiki/Politik) in [časnikar](http://sl.wikipedia.org/wiki/%C4%8Casnikar), \* [28. avgust](http://sl.wikipedia.org/wiki/28._avgust) [1851](http://sl.wikipedia.org/wiki/1851), [Poljane](http://sl.wikipedia.org/wiki/Poljane_nad_%C5%A0kofjo_Loko) nad [Škofjo Loko](http://sl.wikipedia.org/wiki/%C5%A0kofja_Loka), † [19. februar](http://sl.wikipedia.org/wiki/19._februar) [1923](http://sl.wikipedia.org/wiki/1923), [Ljubljana](http://sl.wikipedia.org/wiki/Ljubljana).

Ivan Tavčar je bil eden prvih pripovednikov v obdobju [realizma](http://sl.wikipedia.org/wiki/Realizem) na [Slovenskem](http://sl.wikipedia.org/wiki/Slovenija).

|  |
| --- |
|  |

## Življenje

Rodil se je v revni [kmečki](http://sl.wikipedia.org/wiki/Kmet) [družini](http://sl.wikipedia.org/wiki/Dru%C5%BEina). [Leta](http://sl.wikipedia.org/wiki/Leto) [1858](http://sl.wikipedia.org/wiki/1858) je začel šolanje v enorazrednici v [Poljanah](http://sl.wikipedia.org/wiki/Poljane_nad_%C5%A0kofjo_Loko), ki ga je nadaljeval v [Ljubljani](http://sl.wikipedia.org/wiki/Ljubljana). Nato se je leta [1863](http://sl.wikipedia.org/wiki/1863) vpisal na [gimnazijo](http://sl.wikipedia.org/wiki/Gimnazija) v Ljubljani, od koder se je zaradi disciplinskih prestopkov moral prepisati na [novomeško](http://sl.wikipedia.org/wiki/Novo_mesto) gimnazijo, nato pa spet nazaj na ljubljansko. Po koncu gimnazije [1871](http://sl.wikipedia.org/wiki/1871) se je na [dunajski](http://sl.wikipedia.org/wiki/Dunaj) [univerzi](http://sl.wikipedia.org/wiki/Univerza_na_Dunaju) vpisal na študij [prava](http://sl.wikipedia.org/wiki/Pravo). Leta [1875](http://sl.wikipedia.org/wiki/1875) je postal odvetniški pripravnik v Ljubljani in se kmalu ([1877](http://sl.wikipedia.org/wiki/1877)) odpravil v [Kranj](http://sl.wikipedia.org/wiki/Kranj), kjer se je zaposlil pri dr. Mencingerju. Leta [1880](http://sl.wikipedia.org/wiki/1880) se je vrnil v Ljubljano, kjer je ostal do smrti. Tu je [1884](http://sl.wikipedia.org/wiki/1884) odprl lastno odvetniško pisarno. Politično kariero je začel v [kranjskem](http://sl.wikipedia.org/wiki/Kranjska) [deželnem zboru](http://sl.wikipedia.org/w/index.php?title=De%C5%BEelni_zbor&action=edit&redlink=1), kjer je skupaj s političnim sopotnikom [Ivanom Hribarjem](http://sl.wikipedia.org/wiki/Ivan_Hribar) sestavljal jedro radikalne skupine liberalnega tabora. Leta [1894](http://sl.wikipedia.org/wiki/1894) sta skupaj prevzela vodstvo stranke in Tavčar je postal zmernejši; do razpada [Avstro-Ogrske](http://sl.wikipedia.org/wiki/Avstro-Ogrska) je bil med vodilnimi politiki kranjske liberalne [Narodne napredne stranke](http://sl.wikipedia.org/w/index.php?title=Narodno_napredna_stranka&action=edit&redlink=1) (NNS). Nekaj časa je urejal tudi strankino glasilo [Slovenski narod](http://sl.wikipedia.org/wiki/Slovenski_narod_%28%C4%8Dasnik%29). V letih [1901](http://sl.wikipedia.org/wiki/1901)-[1907](http://sl.wikipedia.org/wiki/1907) je bil državnozborski [poslanec](http://sl.wikipedia.org/wiki/Poslanec), od [1911](http://sl.wikipedia.org/wiki/1911) pa do [1921](http://sl.wikipedia.org/wiki/1921) je bil tudi ljubljanski [župan](http://sl.wikipedia.org/wiki/%C5%BDupan). Poročen je bil s [Franjo Tavčar](http://sl.wikipedia.org/wiki/Franja_Tav%C4%8Dar), ki je bila med pomembnejšimi osebnostmi tedanjega slovenskega [ženskega gibanja](http://sl.wikipedia.org/wiki/Feminizem). Tudi zaradi njenih spodbud je bil zelo dejaven v številnih narodnih [društvih](http://sl.wikipedia.org/wiki/Dru%C5%A1tvo); med drugim je postal tudi predsednik [Kluba slovenskih biciklistov](http://sl.wikipedia.org/wiki/Klub_slovenskih_biciklistov), prve slovenske [kolesarske](http://sl.wikipedia.org/wiki/Kolesarstvo) organizacije. Bil je tudi eden od starost liberalnega telovadnega društva [Sokol](http://sl.wikipedia.org/wiki/Sokol_%28dru%C5%A1tvo%29). V zadnjih letih svojega [življenja](http://sl.wikipedia.org/wiki/%C5%BDivljenje) je opustil javno delovanje zaradi raka na črevesju. V tem času je veliko dni prebil na posestvu na Visokem. Umrl je v [Ljubljani](http://sl.wikipedia.org/wiki/Ljubljana) in je pokopan v [grobnici](http://sl.wikipedia.org/wiki/Grobnica) na Visokem.

Bil je vitalna, življenja željna osebnost. Iz kmečkega okolja se je povzpel na vrh takratnega slovenskega meščanstva in si pridobil socialen in političen ugled. Imel je bogato domišljijo in čustvenost, ni pa ga mikala razumska analiza [življenja](http://sl.wikipedia.org/wiki/%C5%BDivljenje), mehanična razlaga njegovih pojavov, socialnih in bioloških znakov.

### Mladostno obdobje (1863-1875)

Na začetku svojega ustvarjanja ga je zaposlovala [*poezija*](http://sl.wikipedia.org/wiki/Poezija). Napisal in objavil je kar nekaj pesmi, kot so: *Jesenske pesni* ( Prepozno; Poglej, na polje slana pada), *Moj dom*, *Rože*, *Slavec*, *Poldne na deželi*, *Pomlad*, *Stari stolp*, *Duh slavljanski se je zbudil*, *Gazela*,... Ob številni [poeziji](http://sl.wikipedia.org/wiki/Poezija) in redki [prozi](http://sl.wikipedia.org/wiki/Proza) v svojem mladostnem obdobju, je poskušal svojo oblikovalno moč tudi v [*dramatiki*](http://sl.wikipedia.org/wiki/Dramatika). Dramatiko je gojil le kot začetnik, [gledališče](http://sl.wikipedia.org/wiki/Gledali%C5%A1%C4%8De) pa mu je bilo vse življenje pri srcu. Njegovo edino odrsko delo je [skeč](http://sl.wikipedia.org/wiki/Ske%C4%8D) *Erazem iz jame*.

Vendar kljub temu so glavne značilnosti njegovega mladostnega obdobja povedi, [novele](http://sl.wikipedia.org/wiki/Novela) in [romani](http://sl.wikipedia.org/wiki/Roman), napisani po zgledu družabno zabavnega pripovedništva nemških pisateljev iz sredine [19. stoletja](http://sl.wikipedia.org/wiki/19._stoletje). Okolje je napol grajsko, napol vaško in izobražensko. Občutiti je prepletanje z močnim sentimentalizmom, liberalnimi idejami, z moralistično kritiko plemiških krogov in z meščanskim čutom za [demokratičnost](http://sl.wikipedia.org/wiki/Demokracija).

### Zrelo obdobje (1876-1893)

V tem obdobju se osredotoči predvsem na kmečko in zgodovinsko povest. Na tem tudi sloni Tavčarjevo pripovedništvo zrele in pozne dobe.

Značilno za Tavčarja je, da je v zrelih letih pisal zmeraj manj, največja in najboljša dela pa je ustvaril šele v tem času. Izšla so že proti koncu [slovenske moderne](http://sl.wikipedia.org/wiki/Moderna), tako da se obdobje med [romantiko](http://sl.wikipedia.org/wiki/Romantika) in [realizmom](http://sl.wikipedia.org/wiki/Realizem) s Tavčarjevim delom podaljša do konca [prve svetovne vojne](http://sl.wikipedia.org/wiki/Prva_svetovna_vojna) in preživi vrh slovenske moderne pa tudi njenih sodobnikov.

Posebna vrednota je Tavčarjev slog, ki teži od objektivno razumskega, kakršnega sta uporabljala v prozi [Jurčič](http://sl.wikipedia.org/wiki/Josip_Jur%C4%8Di%C4%8D) in [Kersnik](http://sl.wikipedia.org/wiki/Janko_Kersnik), k bolj subjektivnemu, poetično obarvanemu jeziku.

Z zrelimi deli je ustvaril vrh pripovedne proze v obdobju med [romantiko](http://sl.wikipedia.org/wiki/Romantika) in [realizmom](http://sl.wikipedia.org/wiki/Realizem).S kmečkimi [novelami](http://sl.wikipedia.org/wiki/Novela) in povestmi je začrtal pot tej zvrsti v slovenskem slovstvu od [Finžgarja](http://sl.wikipedia.org/wiki/Fran_Sale%C5%A1ki_Fin%C5%BEgar), [Prežihovega Voranca](http://sl.wikipedia.org/wiki/Pre%C5%BEihov_Voranc) in [Cirila Kosmača](http://sl.wikipedia.org/wiki/Ciril_Kosma%C4%8D).

Književne prispevke je začel objavljati, ko je bil še [študent](http://sl.wikipedia.org/wiki/%C5%A0tudent). Objavljal je v *dijaškem lističu Slavec*, v *Stritarjevem zvonu*, *Ljubljanskem zvonu*, *Zori* in *Slovanu*. Svojo prvo pripovedko pa je objavil v *Slavljanskem jugu* pod naslovom *Primola* leta [1868](http://sl.wikipedia.org/wiki/1868). Poleg tega pa je pisal tudi za [*Mohorjevo družbo*](http://sl.wikipedia.org/wiki/Mohorjeva_dru%C5%BEba).

Na svoje knjige se je velikokrat podpisal s psevdonimom *Emil Leon*.

## Najbolj znana dela

Njegovo najpomembnejše delo je [*Visoška kronika*](http://sl.wikipedia.org/wiki/Viso%C5%A1ka_kronika), ki govori o dogajanju v [17. stoletju](http://sl.wikipedia.org/wiki/17._stoletje), v katerem se je končala [tridesetletna vojna](http://sl.wikipedia.org/wiki/Tridesetletna_vojna). S tem delom je dal Slovencem prvi zares dognani, idejno in estetsko izoblikovani [roman](http://sl.wikipedia.org/wiki/Roman) z višjo duhovno podlago. Ostala znana dela:

* [*Ivan Slavelj*](http://sl.wikipedia.org/w/index.php?title=Ivan_Slavelj&action=edit&redlink=1) ([1876](http://sl.wikipedia.org/wiki/1876))
* [*Vita vitae meae*](http://sl.wikipedia.org/w/index.php?title=Vita_vitae_meae&action=edit&redlink=1) ([1883](http://sl.wikipedia.org/wiki/1883))
* [*Mrtva srca*](http://sl.wikipedia.org/w/index.php?title=Mrtva_srca&action=edit&redlink=1) ([1884](http://sl.wikipedia.org/wiki/1884))
* [*Janez Sonce*](http://sl.wikipedia.org/w/index.php?title=Janez_Sonce&action=edit&redlink=1) ([1885](http://sl.wikipedia.org/wiki/1885)-[1886](http://sl.wikipedia.org/wiki/1886))
* [*Med gorami*](http://sl.wikipedia.org/wiki/Med_gorami) - zbirka kratkih pripovedi ([1876](http://sl.wikipedia.org/wiki/1876)-[1888](http://sl.wikipedia.org/wiki/1888))
* [*Grajski pisar*](http://sl.wikipedia.org/w/index.php?title=Grajski_pisar&action=edit&redlink=1) ([1889](http://sl.wikipedia.org/wiki/1889))
* [*4000*](http://sl.wikipedia.org/w/index.php?title=4000_%28roman%29&action=edit&redlink=1) ([1891](http://sl.wikipedia.org/wiki/1891))
* [*V Zali*](http://sl.wikipedia.org/wiki/V_Zali) ([1894](http://sl.wikipedia.org/wiki/1894))
* [*Izza kongresa*](http://sl.wikipedia.org/w/index.php?title=Izza_kongresa&action=edit&redlink=1) ([1905](http://sl.wikipedia.org/wiki/1905)-[1908](http://sl.wikipedia.org/wiki/1908))
* [*Cvetje v jeseni*](http://sl.wikipedia.org/wiki/Cvetje_v_jeseni) *(*[*1917*](http://sl.wikipedia.org/wiki/1917)*)*
* [*Visoška kronika*](http://sl.wikipedia.org/wiki/Viso%C5%A1ka_kronika) ([1919](http://sl.wikipedia.org/wiki/1919))

## Slovstvena usmerjenost

Tavčarjeva slovstvena usmerjenost temelji na *romantiki*, od katere se je sicer v svojem pisateljskem razvoju tu in tam oddaljil, duhovno in [estetsko](http://sl.wikipedia.org/wiki/Estetika) pa ostal z njo zmeraj povezan. Ta usmerjenost se pozna predvsem njegovim *mladostnim spisom* – družabno zabavnim povestim, zgrajenim na podlagi [romantičnih](http://sl.wikipedia.org/wiki/Romantika) snovnih, motivnih in idejnih elementov. Pozneje, ko je prišel v območje umetniškega pripovedništva, je sprejel *realistične motive*, zlasti v obravnavi vaškega življenja; vendar je duhovno ostal zvest [romantiki](http://sl.wikipedia.org/wiki/Romantika) s svojim nazorom o prednosti človekovega duševnega, predvsem čustvenega življenja pred biološkimi in socialnimi zakoni. Kljub temu je [romantika](http://sl.wikipedia.org/wiki/Romantika) v Tavčarjevem delu omiljena z njegovimi liberalnimi in demokratičnimi idejami. Tavčarjeva slovstvena usmerjenost je glede na sočasni razvoj slovenskega slovstva k realizmu torej *anahronistična*. Glede na dejstvo, da je bil v zrelih letih sodobnik [slovenske moderne](http://sl.wikipedia.org/wiki/Slovenska_moderna), pa je njegova pozna romantičnost sodoben in slovstveno napreden pojav.

### Polikarp Kalan

Je čudaški gospodar na Visokem. Njegova preteklost je zavita v skrivnost, ker je redkobeseden in nedostopen. Spi v kleti, kjer svetloba prihaja le skozi dve nizki okni, stene so vlažne. Posteljo si je napravil sam in jo sam tudi postiljal, ker ni nikogar pustil k nej. Tu pa je skrival tudi črn železni zaboj – vojno blagajno. Ta je dokaz o njegovem pohlepu po denarju in je povezana z zločinom, ki ga teži. Glas vesti povzroča sicer močnemu in postavnemu Polikarpu hude muke, da ne more mirno spati in ga je strah smrti. V svojem vraževerju sliši glas Jošta Schwarzkoblerja ki kliče: »Pridem pote ...« Želi si pozabiti preteklost in zaživeti kot imovitež. Odkupuje se s kesanjem, izpovedjo in samoobtoževanjem. Je vnet luteran. Vendar je, starim napakam navkljub, nagle jeze, surov in nasilen do svojih bližnjih.

### Izidor

Po značaju je slabič. Je boječ, neodločen, omahljiv, nesamostojen, zatrt, nezaupljiv in obremenjen z voljo drugih. Je nesposoben stvarno presojati okoliščine, niti ne zmore pristnega čustvovanja. Zato zatre vsa nežnejša čustva do Agate in podleže vraževernosti. Ta je posledica verske gorečnosti. Izidor se namreč sklicuje na boga in svetnike in zato tudi ni sposoben zanikati obstoj čarovnic, saj se duhovščina, nastavljena od boga, ne more zmotiti. Na njegov mehek značaj je vplivala predvsem očetova avtoriteta. Polikarpa spoštuje in občuduje, obenem pa se ga boji in se mu podreja. Toda zaradi vsega tega je obremenjen z njegovo preteklostjo in je prepričan, da mora popraviti krivico, ki jo je Polikarp storil. Toda po sojenju Agati, spozna, da je ravnal narobe, in se spreobrne. Nekaj mora storiti, zato se odpove vsemu in odide v vojsko. Tako osvobodi samega sebe.

### Jurij

On je popolno nasprotje brata. Vitalen in razumen je popolnoma osvobodil svojo osebnost. Živi v sožitju s svojimi željami in predstavami. Vendar ostaja v ozadju in tih. Izidor ga sploh ne opazi, zanj je še vedno nedorasel otrok brez pameti. Pa vendar je dosegel več zrelosti kot jo bo Izidor kdajkoli.

### Barbara

Izidorjeva mati Barbara je najboljša gospodinja, ki z varčevanjem množi moževo premoženje in skrbi za blaginjo doma. Vendar Polikarp ne mara zanjo in jo ponižuje in tepe pred otroki in služabniki. Toda ona je kljub trpljenju vdana v usodo in pokorna svojemu možu, kot je bilo rečeno ob poroki. Sebe in svoje življenje žrtvuje za druge.

### Margareta

Prva Izidorjeva izbranka je tipično kmečko dekle. V Izidorja se zaljubi s značilno romantično ljubeznijo in mu želi v življenju le najboljše. Zato prevzame vlogo mučenice in mu želi, da bi bil srečen z Agato, čeprav je sama razočarana. Čaka ga vsa ta leta in njena ljubezen ne usahne. Ko se Izidor vrne ranjen, odhiti k njemu in ga neguje. Na koncu se vse srečno konča s poroko.

### Agata

Agata je lepo pametno in pridno dekle. Zgledna je v vsakem pogledu. Vendar je v življenju marsikaj hudega doživela. Ko jo obtožijo čarovništva se ji podere svet. Izgubi vero v ljudi in resnico. Čeprav je oprana krivde, jo obtožba spremlja celo življenje. Noben dokaz ni dovolj zlobnim in opravljivim ljudem. Svojee življenje preživi kot mučenica.

## Kako se v delu izražata romantika in realizem?

V Visoški kroniki je realističen opis socialnih in političnih razmer. Stvarni so tudi povprečni značaji v vsakdanjih okoliščinah. Romantični so idealizirani ženski liki (Agata, Margareta in Barbara) in vraževerje. Za romantiko je značilna tudi Polikarpova izjemna osebnost z mračno pretklostjo, in s tem povezane strasti in maščevanje.

# Slovenska moderna (1899-1918)

Izraz moderna izhaja iz besede *modernus*, kar pomeni nedaven, sodoben ali sodobna. V literaturi se je pojavil leta [1899](http://sl.wikipedia.org/wiki/1899), ko sta izšli dve pesniški zbirki: [Cankarjeva](http://sl.wikipedia.org/wiki/Ivan_Cankar) [Erotika](http://sl.wikipedia.org/w/index.php?title=Erotika_%28pesni%C5%A1ka_zbirka%29&action=edit&redlink=1) in [Župančičeva](http://sl.wikipedia.org/wiki/Oton_%C5%BDupan%C4%8Di%C4%8D) [Čaša opojnosti](http://sl.wikipedia.org/w/index.php?title=%C4%8Ca%C5%A1a_opojnosti&action=edit&redlink=1). Pojavili so se nove teme, novi motivi, novi izrazi in nova mišljenja. Še vedno se je pojavljala tradicija [romantike](http://sl.wikipedia.org/wiki/Romantika), zgledovali so se po [Heineju](http://sl.wikipedia.org/wiki/Heinrich_Heine), [Prešernu](http://sl.wikipedia.org/wiki/France_Pre%C5%A1eren) ter [ljudskem slovstvu](http://sl.wikipedia.org/wiki/Ljudsko_slovstvo). Moderna je razvila vse tri [književne vrste](http://sl.wikipedia.org/w/index.php?title=Knji%C5%BEevne_vrste&action=edit&redlink=1): [liriko](http://sl.wikipedia.org/wiki/Lirika), [epiko](http://sl.wikipedia.org/wiki/Epika), [dramatiko](http://sl.wikipedia.org/wiki/Dramatika).

## Lirika

Najpomembnejši so bili pesniki [Ivan Cankar](http://sl.wikipedia.org/wiki/Ivan_Cankar), [Oton Župančič](http://sl.wikipedia.org/wiki/Oton_%C5%BDupan%C4%8Di%C4%8D), [Dragotin Kette](http://sl.wikipedia.org/wiki/Dragotin_Kette), [Josip Murn Aleksandrov](http://sl.wikipedia.org/wiki/Josip_Murn_Aleksandrov), [Alojz Gradnik](http://sl.wikipedia.org/wiki/Alojz_Gradnik). Prvi štirje so se zbirali v krogu [Zadruge](http://sl.wikipedia.org/w/index.php?title=Zadruga&action=edit&redlink=1) (literarni krožek).

V tej dobi je bila lirika zelo pomembna za slovensko literaturo, saj je bila tista iz obdobja med romantiko in [realizmom](http://sl.wikipedia.org/wiki/Realizem) epigonska in je izgubila neposredno izpovedno moč. Lirika moderne je obudila neposredno izpovednost, povzela je izročilo romantike in ga dopolnila z novimi temami in idejami, tudi z idejami [simbolizma](http://sl.wikipedia.org/wiki/Simbolizem) in [dekadence](http://sl.wikipedia.org/wiki/Dekadenca). Verz in ritem sta bila nova, sproščena, jezik je bil zelo zvočen in pomensko bogat. Najdemo [novoromantično](http://sl.wikipedia.org/w/index.php?title=Nova_romantika&action=edit&redlink=1) čustvenost, zlasti pri [Ketteju](http://sl.wikipedia.org/wiki/Dragotin_Kette) in Murnu ter pri mladem Župančiču. Pri starejšem Župančiču in Cankarju pa najdemo simbolizem in dekadenco. Najbolj tradicionalen je bil Gradnik, a le v obliki (še vedno je gradil sonet), nov pa je v jeziku in besedju. V obliki je bil tradicionalen tudi Kette.

#### Zvrsti in oblike

Po [Prešernu](http://sl.wikipedia.org/wiki/France_Pre%C5%A1eren) je nov vrh dosegla [ljubezenska pesem](http://sl.wikipedia.org/w/index.php?title=Ljubezenska_pesem&action=edit&redlink=1), ob njej pa še [razpoloženjska](http://sl.wikipedia.org/w/index.php?title=Razpolo%C5%BEenjska_pesem&action=edit&redlink=1), [osebnoizpovedna pesem](http://sl.wikipedia.org/w/index.php?title=Osebnoizpovedna&action=edit&redlink=1), [miselna](http://sl.wikipedia.org/w/index.php?title=Miselna_pesem&action=edit&redlink=1), [domovinska](http://sl.wikipedia.org/w/index.php?title=Domovinska_pesem&action=edit&redlink=1), pa tudi [socialna](http://sl.wikipedia.org/w/index.php?title=Socialna_pesem&action=edit&redlink=1) in [religiozna](http://sl.wikipedia.org/w/index.php?title=Religiozna_pesem&action=edit&redlink=1). V moderni niso bile priljubljene stalne pesniške oblike, pač pa so njihovo mesto zavzele svobodnejše, krajše, štirivrstične pesmi, ki so lahko tudi brez trdne kitične oblike. [Župančič](http://sl.wikipedia.org/wiki/Oton_%C5%BDupan%C4%8Di%C4%8D) je imel rad daljše pesmi, zložene iz različno dolgih [verzov](http://sl.wikipedia.org/wiki/Verz) in [kitic](http://sl.wikipedia.org/wiki/Kitica), s svobodnim [ritmom](http://sl.wikipedia.org/wiki/Ritem), ki spominjajo na [himne](http://sl.wikipedia.org/wiki/Himna), [oda](http://sl.wikipedia.org/w/index.php?title=Ode&action=edit&redlink=1) in [psalme](http://sl.wikipedia.org/wiki/Psalm). [Verz](http://sl.wikipedia.org/wiki/Verz) se je sprostil; [silabotoničnega](http://sl.wikipedia.org/w/index.php?title=Silabotoni%C4%8Den_verz&action=edit&redlink=1) so nadomestili s svobodnim razpostavljanjem poudarkov. Poudarjena mesta niso bila več strogo določena. Dokončni preboj v Moderno je dosegla Župančičeva pesem *Roža mogota*. Cankar se po njej umakne iz pesništva v pisateljstvo.

## Epika

Najpomembnejši ustvarjalci so bili [Ivan Cankar](http://sl.wikipedia.org/wiki/Ivan_Cankar), [Izidor Cankar](http://sl.wikipedia.org/wiki/Izidor_Cankar), [Fran Saleški Finžgar](http://sl.wikipedia.org/wiki/Fran_Sale%C5%A1ki_Fin%C5%BEgar), [Fran Milčinski](http://sl.wikipedia.org/wiki/Fran_Mil%C4%8Dinski), [Zofka Kvedrova](http://sl.wikipedia.org/w/index.php?title=Zofka_Kvedrova&action=edit&redlink=1) in [Ksaver Meško](http://sl.wikipedia.org/wiki/Ksaver_Me%C5%A1ko). S Cankarjem je slovenska proza prvič dosegla svetovni vrh. Pripovedništvo je bilo sicer še vedno zelo realistično in naturalistično, npr. pri Kvedrovi, Finžgarju,... Pojavljalo se je novo, novoromantično pripovedništvo, v katerem je bil najpomembnejši Cankar, ki je v pripovedništvo vnašal čustvenost, domišljijo in pogosto [lirski značaj](http://sl.wikipedia.org/w/index.php?title=Lirski_zna%C4%8Daj&action=edit&redlink=1). Včasih se je pojavila [dekadenčna proza](http://sl.wikipedia.org/w/index.php?title=Dekaden%C4%8Dna_proza&action=edit&redlink=1), posebno pri temah, ki predstavljajo bolestna razpoloženja, patološko duševna stanja in estetsko prefinjene pojave. [Simbolistična proza](http://sl.wikipedia.org/w/index.php?title=Simbolisti%C4%8Dna_proza&action=edit&redlink=1) se je pojavljala zlasti tam, kjer je bil slog sicer [impresionističen](http://sl.wikipedia.org/wiki/Impresionizem), a simboli niso bili težki, nejasni, nerazumljivi in namesto simbolov je tudi [Cankar](http://sl.wikipedia.org/wiki/Ivan_Cankar) (kot najizrazitejši [simbolist](http://sl.wikipedia.org/wiki/Simbolizem)) ljubil [alegorije](http://sl.wikipedia.org/wiki/Alegorija) in [prispodobe](http://sl.wikipedia.org/w/index.php?title=Prispodoba&action=edit&redlink=1). Od zvrsti in oblik so bile v prozi moderne priljubljene predvsem [črtice](http://sl.wikipedia.org/w/index.php?title=%C4%8Crtice&action=edit&redlink=1), [novele](http://sl.wikipedia.org/w/index.php?title=Novele&action=edit&redlink=1) in [povesti](http://sl.wikipedia.org/w/index.php?title=Povesti&action=edit&redlink=1), razvil pa se je tudi [roman](http://sl.wikipedia.org/wiki/Roman). Razpon tem in motivov je bil zelo širok, mnogo obsežnejši kot v obdobju med [romantiko](http://sl.wikipedia.org/wiki/Romantika) in [realizmom](http://sl.wikipedia.org/wiki/Realizem). Pojavljale so se ljubezenske snovi, socialni problemi, politične in moralne [satire](http://sl.wikipedia.org/wiki/Satira). Med glavnimi vprašanji literature tistega časa najdemo vprašanja [izseljevanja](http://sl.wikipedia.org/w/index.php?title=Izseljevanje&action=edit&redlink=1), položaja ženske, vloge umetnika in umetnosti, slovenske nacionalne ogroženosti, vojne, smrti, deloma tudi revolucije. Brezčasnost v prozi je dosegel [Ivan Cankar](http://sl.wikipedia.org/wiki/Ivan_Cankar).

## Dramatika

Dramatika se je zelo razvila in prinesla vse dramatske zvrsti: [tragedije](http://sl.wikipedia.org/wiki/Tragedija), [komedije](http://sl.wikipedia.org/wiki/Komedija), [resnobne drame](http://sl.wikipedia.org/w/index.php?title=Resnobna_drama&action=edit&redlink=1), [farse](http://sl.wikipedia.org/wiki/Farsa) in tudi prve primere ljudskih iger, ki jih je pisal predvsem [Fran Saleški Finžgar](http://sl.wikipedia.org/wiki/Fran_Sale%C5%A1ki_Fin%C5%BEgar). Z Ivanom Cankarjem je dramatika dosegla evropski nivo.

V tem času je literatura postala povsem nova, pomembna je postala duša. Z modernimi [leposlovnimi](http://sl.wikipedia.org/wiki/Leposlovje) tokovi so se slovenski literati srečali na [Dunaju](http://sl.wikipedia.org/wiki/Dunaj), od koder so jih prinesli v slovensko literaturo. V tem času sta bili pomembni dve [založbi](http://sl.wikipedia.org/wiki/Zalo%C5%BEba), ki sta izdajali dela literatov moderne: [Schwentnerjeva založba](http://sl.wikipedia.org/w/index.php?title=Schwentnerjeva_zalo%C5%BEba&action=edit&redlink=1) in [Kleimayr-Bambergova založba](http://sl.wikipedia.org/w/index.php?title=Kleimayr-Bambergova_zalo%C5%BEba&action=edit&redlink=1).

Začetek 20. stoletja je na Slovenskem pomenil velik razcvet tudi drugih vej umetnosti, in sicer [slikarstva](http://sl.wikipedia.org/wiki/Slikarstvo), [glasbe](http://sl.wikipedia.org/wiki/Glasba) in [arhitekture](http://sl.wikipedia.org/wiki/Arhitektura). Med arhitekti sta bila najpomembnejša [Plečnik](http://sl.wikipedia.org/wiki/Jo%C5%BEe_Ple%C4%8Dnik) in [Maks Fabiani](http://sl.wikipedia.org/wiki/Maks_Fabiani); med slikarji [impresionisti](http://sl.wikipedia.org/wiki/Impresionizem) [Rihard Jakopič](http://sl.wikipedia.org/wiki/Rihard_Jakopi%C4%8D), [Matija Jama](http://sl.wikipedia.org/wiki/Matija_Jama), [Matej Sternen](http://sl.wikipedia.org/wiki/Matej_Sternen), [Ivan Grohar](http://sl.wikipedia.org/wiki/Ivan_Grohar); med glasbeniki [Aleksander Lajovic](http://sl.wikipedia.org/wiki/Aleksander_Lajovic), [Uroš Krek](http://sl.wikipedia.org/wiki/Uro%C5%A1_Krek_%28skladatelj%29).